
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2017 m. lapkričio 13 d.
                                                                                      įsakymu Nr. AT-1052
                                                                                      (2018 m. rugpjūčio    d. įsakymo Nr. AT-     
                                                                                       redakcija)


CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS


I. SKYRIUS
PAREIGYBĖ

1. Centralizuotos buhalterijos skyriaus buhalterio (toliau – buhalteris) pareigybė yra priskiriama specialistų pareigybių grupei.
2. Pareigybės lygis - B.
3. Pareigybės paskirtis – kad būtų laiku ir teisingai finansuojamos seniūnijos, sudaromos seniūnijų išlaidų sąmatų suvestinės, priimami seniūnijų finansinių ataskaitų ir biudžeto vykdymo ataskaitų rinkiniai, parengiamos jų suvestinės.
4. Pareigybės pavaldumas – Centralizuotos buhalterijos skyriaus buhalteris yra darbuotojas, dirbantis pagal darbo sutartį, tiesiogiai pavaldus Centralizuotos buhalterijos skyriaus vedėjui. 

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį buhalterinį išsilavinimą ar specialųjį vidurinį buhalterinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;
5.3. mokėti valdyti, kaupti, susisteminti, apibendrinti informaciją ir rengti išvadas;
5.4.  savarankiškai planuoti, organizuoti savo veiklą;
5.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;
5.6. būti pareigingam, darbščiam, kūrybiškam, gebėti bendrauti, nuolat kelti kvalifikaciją.
III. SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
              6.1. apskaito Šakių, Kidulių, Kriūkų, Žvirgždaičių seniūnijų gaunamas lėšas;
              6.2. rengia programų sąmatas pagal programų funkcinę ir ekonominę išlaidų klasifikaciją, suveda programų sąmatas bei jų pakeitimus į programas FINNET ir „Biudžetas VS“;
	6.3. sudaro biudžeto vykdymo ataskaitas;
              6.4 užtikrina, kad biudžeto vykdymo ataskaitose pateikta informacija būtų: tinkama, objektyvi ir palyginama, pateikiama laiku, išsami ir naudinga vidaus ir išorės informacijos vartotojams;
	6.5. analizuoja programų sąmatų vykdymą, prireikus rengia pasiūlymus dėl jų pakeitimo, siekdamas racionalesnio ir taupesnio lėšų panaudojimo.
	6.6. vykdo atsiskaitymus su tiekėjais ir rangovais už prekes, paslaugas ir darbus, tvarko mokėtinų, gautinų sumų apskaitą, rengia tarpusavio suderinimo aktus;
	6.7. registruoja sąskaitas faktūras apskaitos programoje, registruoja sąnaudas, finansavimo pajamas, finansavimo sumas, sukauptas finansavimo pajamas;
	6.8. rengia mokėjimo pavedimus;
	6.9. apskaičiuoja ateinančių laikotarpių sąnaudas ir jas registruoja apskaitoje
	6.10.  rengia buhalterines pažymas ir registruoja jas registre;
	6.11. rengia ir teikia paraiškas finansavimo sumoms gauti vadovaudamasis patvirtintomis sąmatomis;
	6.12. rengia ir pasirašo apskaitos registrus, patikrina jų atitikimą banko sąskaitų įplaukoms ir išlaidoms bei likučiams;
	6.13. teikia informaciją, reikalingą finansinėms ataskaitoms parengti ir pagal kompetenciją rengia finansines ataskaitas;
	6.14. užtikrina nepanaudotų lėšų grąžinimą į finansuojančios įstaigos sąskaitas, pagal jos nustaytus terminus;
	6.15. tikrina pirminių bei apmokėjimui pateiktų dokumentų užpildymo teisingumą, kontroliuoja ar lėšos tam tikslui yra numatytos sąmatoje, finansavimo sutartyse, ar tam pakanka lėšų.
	6.16. apskaito seniūnijų atsakomybėn perduotą ilgalaikį materialųjį, nematerialųjį, trumpalaikį ir biologinį turtą;
	6.17. pagal gautas sąskaitas faktūras, perdavimo – priėmimo aktus užpajamuoja ilgalaikį materialųjį, nematerialųjį, trumpalaikį ir biologinį turtą bei rengia nurašymo aktus;
	6.18. rengia ilgalaikio materialiojo ir nematerialiojo turto apskaitos korteles;
	6.19. apskaičiuoja ilgalaikio materialiojo ir nematerialiojo turto nusidėvėjimą ir jį registruoja apskaitoje;
	6.20. priskiria turtą atsakingiems asmenims ir apskaito turtą pagal jo buvimo vietas;
	6.21. rengia  ilgalaikio materialiojo, nematerialiojo, trumpalaikio ir biologinio turto inventorizacijos aprašus – sutikrinimo žiniaraščius;
              6.22. administruoja ES fondų lėšas, tvarko savivaldybės administracijoje vykdomų projektų lėšų apskaitą, vykdo šių lėšų einamąją kontrolę, ruošia šių lėšų mokėjimo pavedimus;
              6.23. tvarko buhalterinę apskaitą naudodamasis buhalterinės apskaitos programa „Biudžetas VS“
	6.24. siekdamas finansinių išteklių racionalaus panaudojimo, vykdo finansų einamąją kontrolę;
              6.25. tvarko priimtų ir parengtų dokumentų archyvą;
              6.26. vykdo Centralizuotos buhalterijos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.

IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

        7. Šias pareigas einantis darbuotojas atsako už:
  7.1. skyriaus nuostatuose ir pareiginiuose nuostatuose nustatytų funkcijų bei pavestų užduočių neatlikimą ar netinkamą atlikimą;
 7.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
   7.3. profesinių paslapčių, sužinotų einant tarnybines pareigas, saugojimą;
   7.4. einamąją finansų kontrolę, numatytą šiame pareigybės aprašyme;
   7.5. finansinės ir statistinės atskaitomybės sudarymą laiku pagal numatytas atlikti funkcijas;
  7.6. atsiskaitymų kontrolę ir turto apskaitą;
  7.7. pareiginiuose nuostatuose numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.

